**5-9-сы кластар өсөн башҡорт әҙәбиәтенән эш программаларына аннотация.**

**Программа кимәле: базалы**

**Программа үҙенсәлектәренең характеристикаһы:**

Эш программаһы Башҡортостан Республикаһы Мәғариф министрлығы тарафынан раҫланған төп дөйөм белем биреү буйынса башҡорт мәктәптәре өсөн башҡорт әҙәбиәтенән өлгө программалар(икенсе быуын стандарттары) Төҙөүсе: М.Б.Юлмөхәмәтов(Өфө,Китап-2011) нигеҙендә төҙөлдө. Башҡортостан Мәғариф Министрлығы тарафынан тәҡдим ителгән программа Яңыбай ауылы урта дөйөм белем биреү мәктәбенең «Уҡыу планы»на ярашлы рәүештә тормошҡа ашырыла.

**Эш программаһы түбәндәге норматив документтарға нигеҙләнеп төҙөлдө:**

1. “Мәғариф тураһында”ғы Закон”, 29.12.2012 йыл, Пр. № 273-ФЗ;
2. “Башҡортостан халыҡтары телдәре” законы, 15.02.1999 йыл, № 216-Зз (28.03.2014 йылдың үҙгәрештәре менән);
3. “Башҡортостан мәғарифын үҫтереү концепцияһы”, 31.12.2009 йыл, УП – 730;
4. “Рәсәй Федерацияһының икенсе быуын Федераль дәүләт хөкүмәт стандарттары”, 06.10.2009 йыл, Пр.№373;
5. Рәсәй Федерацияһының мәғариф һәм фән министрлығы приказы, 31.12.2015й.,№1577 “ Федераль дәүләт дөйөм белем биреү стандарттарына үҙгәрештәр индереү. 17.12.2010й. №1897”
6. “Рәсәй гражданины шәхес булараҡ рухи-тәрбиәүи үҫеше концепцияһы”;
7. “Дөйөм белем биреү йөкмәткеһенең фундаменталь үҙәге” документы;
8. 2016/2017 уҡыу йылында дөйөм белем биреү учреждениеларында ҡулланыу өсөн Башҡортостан Республикаһының Мәғариф министрлығы тарафынан тәҡдим ителгән уҡыу әсбаптары;
9. Яңыбай урта дөйөм белем биреү мәктәбенең уҡыу планы( Приказ №125 от 29.08.2016)
10. Яңыбай урта дөйөм белем биреү мәктәбенең педагогик кәңәшмә ултырышында ҡабул ителгән “Эш программалары тураһында”ғы положение (Протокол № 6 от 30.05.2016)

**Дәреслектәр;**

1. Башҡорт әҙәбиәте: Төп дөйөм белем биреү мәктәптәренең 5-се класс уҡыусылары өсөн дәреслек-хрестоматия / Авт.-төҙ. М.Х.Иҙелбаев, М.Б.Юлмөхәмәтов, Ә.М.Сөләймәнов, З.И.Яйҡарова. – Өфө: Китап, 2011

2. Башҡорт әҙәбиәте: Төп дөйөм белем биреү мәктәптәренең 6-сы класс уҡыусылары өсөн дәреслек-хрестоматия / Авт.-төҙ. М.Б.Юлмөхәмәтов, М.Х.Иҙелбаев, Ә.М.Сөләймәнов, З.И.Яйҡарова. – Өфө: Китап, 2012.

3. Башҡорт әҙәбиәте: Төп дөйөм белем биреү мәктәптәренең 7-се класс уҡыусылары өсөн дәреслек-хрестоматия / Авт.-төҙ. М.Ғ.Ғималова, Ғ.Б.Хөсәйенов. – Өфө: Китап, 2014.

4. Башҡорт әҙәбиәте: Төп дөйөм белем биреү мәктәптәренең 8-се класс уҡыусылары өсөн дәреслек-хрестоматия / Авт.-төҙ. М.Ғ.Ғималова, Ғ.Б.Хөсәйенов. – Өфө: Китап, 2014

5. Башҡорт әҙәбиәте. Урта мәктәптең 9-сы класы өсөн дәреслек. / Авт.-төҙ. Ғ.Б.Хөсәйенов. – Өфө: Китап, 2010.

Әҙәбиәт – хрестоматия. 9-сы синыф өсөн. / Авт.-төҙ. Ғ.Б.Хөсәйенов. – Өфө: Китап, 2010.

**Программа йөкмәткеһе 3 йүнәлештән тора: шәхси,метапредмет,предмет**

5 -8 – се кластарҙа әҙәбиәтте өйрәнеү айырым әҫәрҙәрҙе уҡып өйрәнеү принцибына нигеҙләнә. Шуның өсөн дә программала төп иғтибар әҙәби әҫәрҙәрҙе һайлауға, уларҙы өйрәнеүҙең системаһын, принциптарын билдәләүгә йүнәлтелә. Йөкмәткеләре яғынан бай, художестволы формаһы менән камил, уҡытыу – тәрбиә талаптарына яуап бирерлек әҫәрҙәрҙе һайлап алғандан һуң, уларҙы урынлаштырыу – яңы система төҙөү, әҫәрҙәргә аннотация биргәндә әҙәби мираҫты яңыса баһалау, сәғәттәр һанын һәм башҡа нормативтарҙы билдәләү мөһим урын тота.

5 – 8 – се кластарҙа әҙәбиәт курсы нигеҙҙә концентр, тарихи – хронологик һәм проблемалы – тематик принциптар, ә инде 9 – сы кластан тарих – әҙәбиәт нигеҙендә (боронғо башҡорт әҙәбиәте – быуат әҙәбиәте – быуаттың беренсе яртыһы) өйрәнеү тәҡдим ителә.

Һөйләү һәм яҙма телмәр үҫтереү буйынса һорауҙарға ҡыҫҡаса йәки тулы яуап бирә белеү, үҙ фекереңде логик яҡтан эҙмә – эҙлекле, дөрөҫ асыҡ итеп һөйләү һәм яҙыу, һүҙлек менән эшләү, әҫәрҙең йөкмәткеһе буйынса һәм яҙма эштәргә план төҙөү, әҙәби изложение, инша яҙыу һәм башҡа төрлө ижади эштәр башҡарыу күҙ уңында тотола.

Һөйләү телен һәм тасуири уҡыу мәҙәниәтен үҫтереү маҡсатында бирелгән эш төрҙәре әҙәби текстарҙың идея – тематик, жанр, композиция һәм тел үҙенсәлектәренә нигеҙләнеп, әҫәрҙе өйрәнеү өсөн бүленгән дәрес сәғәттәре эсендә үткәрелә.

Программала телмәр үҫтереү буйынса төп эштәр менән бергә ярҙамсы эштәр ҙә күрһәтелгән. Әҙәбиәт дәрестәрендә уҡыусыларҙың һөйләү һәм яҙыу телмәрен үҫтереүгә бәйләп, әҙәби текстарҙы тасуири һөйләү күнегеүҙәре үткәрелә; уның өсөн махсус ваҡыт бүленә. Телмәр үҙтереү өсөн бирелгән был сәғәттәрҙә әҙәби текстағы һүҙҙәрҙе асыҡ итеп, логик баҫымдарҙы, паузаларҙы һәм тейешле темпты һаҡлап уҡырға өйрәнеү маҡсаты ҡуйыла, төрлө жанрҙарҙағы әҫәрҙәрҙең үҙенсәлектәре менән таныштырыла. Тасуири уҡыу, уҡығанды һөйләп бирә белеү, сағыштырыу, мәҡәл, әйтемдәрҙе һ.б. образлы һүҙҙәрҙе һәм һөйләмдәрҙе телмәрҙә урынлы ҡулланыу, яҙғанда һәм һөйләгәндә цитаталар файҙаланыу, тәбиғәтте күҙәтеү һәм күҙәткәнде яҙып, һөйләп бирә белеү кеүек эштәр уҡыусыларҙың телмәрен үҫтереүҙә ҙур әһәмиәткә эйә. Уҡыусыларҙа был күнекмәләрҙе булдырыу – һәр уҡытыусының бурысы. Юғарырыҡ кластарға күскән һайын был эштәр ҡатмарлана бара.

Программала яңы быуын стандарттары нигеҙендә әҙәбиәт теорияһы буйынса поэтик телдең саралары булған сағыштырыуҙар, эпитеттар, йәнләндереүҙәр тураһында төшөнсәләр биреү күҙ уңында тотола. Уҡыусылар был төшөнсәләрҙе ғәмәли үҙләштерһен өсөн, бөтә йыл буйы әҙәби текстарға бәйләп күҙәтеүҙәр һәм күнегеүҙәр алып барыла. Был бигерәк тә шиғри телмәргә ныҡ ҡағыла. Уҡыусылар шиғри телмәрҙең үҙенсәлектәрен, шиғыр үлсәүҙәрен, теге йәки был шиғри әҫәрҙең рифма үҙенсәлектәрен ныҡлы үҙләштерһен өсөн, эҙмә – эҙлекле күнегеүҙәр алып барыу кәрәк.